CELEX: 32019D1316
Language: da
Date: 2019-07-15 00:00:00
Title: Rådets afgørelse (EU) 2019/1316 af 15. juli 2019 om undertegnelse på Den Europæiske Unions vegne af aftalen mellem Amerikas Forenede Stater og Den Europæiske Union om tildelingen til USA af en andel af toldkontingentet for oksekød af høj kvalitet, der er omhandlet i det reviderede aftalememorandum om import af oksekød fra dyr, der ikke er behandlet med visse væksthormoner, og den af USA anvendte forhøjede told for visse produkter fra Den Europæiske Union (2014)

5.8.2019   
               
               
                  DA
               
               
                  Den Europæiske Unions Tidende
               
               
                  L 205/10
               
            
         RÅDETS AFGØRELSE (EU) 2019/1316
         af 15. juli 2019
         om undertegnelse på Den Europæiske Unions vegne af aftalen mellem Amerikas Forenede Stater og Den Europæiske Union om tildelingen til USA af en andel af toldkontingentet for oksekød af høj kvalitet, der er omhandlet i det reviderede aftalememorandum om import af oksekød fra dyr, der ikke er behandlet med visse væksthormoner, og den af USA anvendte forhøjede told for visse produkter fra Den Europæiske Union (2014)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     I henhold til Rådets forordning (EF) nr. 617/2009 (1) åbnede Unionen et årligt toldkontingent for oksekød af høj kvalitet (»toldkontingentet«).
                  
               
                     (2)
                  
                  
                     Den 19. oktober 2018 gav Rådet Kommissionen bemyndigelse til på Unionens vegne at indlede forhandlinger med Amerikas Forenede Stater om anvendelsen af toldkontingentet, herunder landetildelingen af toldkontingentet, med henblik på en endelig løsning på tvisten inden for rammerne af Verdenshandelsorganisationen (WTO) i sag DS26 (EF — foranstaltninger vedrørende kød og kødprodukter (Hormoner)). Forhandlingerne med USA blev afsluttet den 27. februar 2019 med et positivt resultat.
                  
               
                     (3)
                  
                  
                     Den 19. oktober 2018 bemyndigede Rådet Kommissionen til i nødvendigt omfang at søge godkendelse af landetildelingen af toldkontingentet fra andre lande, der har en væsentlig interesse i at levere varen inden for toldkontingentet, i overensstemmelse med de gældende WTO-regler og uden at skabe noget grundlag for nogen form for kompensation. De andre lande med en væsentlig interesse i at levere varen har skriftligt bekræftet, at de er indforståede med landetildelingen af toldkontingentet.
                  
               
                     (4)
                  
                  
                     Aftalen bør undertegnes med forbehold af dens indgåelse på et senere tidspunkt —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af aftalen mellem Amerikas Forenede Stater og Den Europæiske Union om tildelingen til USA af en andel af toldkontingentet for oksekød af høj kvalitet, der er omhandlet i det reviderede aftalememorandum om import af oksekød fra dyr, der ikke er behandlet med visse væksthormoner, og den af USA anvendte forhøjede told for visse produkter fra Den Europæiske Union (2014) med forbehold af indgåelse af aftalen (2).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, 15. juli 2019.
            
               
                  På Rådets vegne
               
               J. LEPPÄ
               
                  Formand
               
            
         
         
            (1)  Rådets forordning (EF) nr. 617/2009 af 13. juli 2009 om åbning af et autonomt toldkontingent for import af oksekød af høj kvalitet (EUT L 182 af 15.7.2009, s. 1).
         
            (2)  Teksten til aftalen offentliggøres sammen med afgørelsen om indgåelse heraf.